AFRIKAANSE OPSOMMING: Vir die doeleindes van hierdie studie word die term "gambling" slegs gebruik met verwysing na dobbel in casinos en sluit nie noodwendig perdewedrenne en die nasionale lotery in nie. Die studie word gedeeltelik gebaseer op die teoretiese model vir beleids-analise soos weergegee deur Dunn in sy boek "Public Policy Analysis" (1994). Die studie word verdeel in twee afdelings. Die eerste gedeelte behandel die stadium van monitering en is hoofsaaklik a retrospektiewe analise oor die ontwikkeling van die dobbelbedryf in sewentiende eeuse Venesië en meer onlangs in die Verenigde State van Amerika, Australië, Namibië, asook Suid-Afrikavoor 1994. Die laaste gedeelte behandel hoofsaaklik die stadium van beleids-evaluering. Dit bevraagteken die moontlike verskil tussen die verwagte en werklike vertoning en uitkoms van die dobbelbeleid in die Wes Kaap na 1994. Hoofstuk 3 gebruik die aanbevelings van die Hoofverslag oor Dobbel in die Republiek van Suid-Afrika (Wiehahn verslag) as 'n basis vir die evaluering van die dobbelbeleid van die Wes Kaap van beide 'n sosiale asook 'n ekonomiese perspektief Meer spesifiek beoog die studie om lig te werp op die probleme wat verband hou met die wetenskaplike navorsing van dobbelary, die ekonomiese profiel van dobbelaars, die geografiese plasing van casinos, die verplasing van kapitaal en die korrelasie tussen misdaad en dobbel.